
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 152
                                                                    31 iulie 2025
privind modificarea contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022, cu modificările și completările ulterioare, ca urmare a punerii la dispoziția societății a bunului mobil - microbuz marca Opel Movano
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 18.156/03.06.2025 şi la Consiliul Local Sighișoara cu nr. 23.682/23.07.2025, de referatul de aprobare, înregistrat cu nr. 18.155/03.06.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 129/30.07.2020 privind darea în administrare a unui bun aparținând domeniului public al Municipiului Sighișoara, respectiv microbuzul de transport școlar marca Opel Movano și aprobarea Regulamentului privind modul de utilizare al microbuzului de transport școlar, la nivelul Municipiului Sighișoara;

Având în vedere Hotărârea Consiliului Local Sighișoara nr. 200/31.08.2022 privind aprobarea modului de utilizare a microbuzului școlar destinat transportului elevilor, la nivelul Municipiului Sighișoara;
Văzând prevederile contractului de dare în administrare nr. 18.847/10.08.2020, încheiat între Municipiul Sighișoara și Direcția de Asistență Socială Sighișoara, având ca obiect darea în administrare a unui bun mobil aparținând domeniului public al Municipiului Sighișoara, respectiv microbuzul marca Opel Movano, tip 16+1 locuri, având destinația de microbuz de transport școlar, cu precădere prevederile art. 6 lit. a) coroborate cu cele ale art. 5 lit. i) din acesta;

Luând în considerare adresa cu nr. 17.916/IX/02.06.2025, transmisă de Municipiul Sighișoara Direcției de Asistență Socială Sighișoara, cu referire la încetarea contractului de dare în administrare nr. 18.847/10.08.2020 și văzând acordul Direcției de Asistență Socială Sighișoara față de această solicitare, acord comunicat prin adresa nr. 1.867/03.06.2025, înregistrată la Municipiul Sighișoara cu nr. 18.106/03.06.2025;

Având în vedere prevederile Hotărârii Consiliului Local Sighişoara nr. 9/1998 privind înfiinţarea societății Apă Termic Transport S.A.;

Ținând cont de prevederile Hotărârii Consiliului Local Sighişoara nr. 323/27.12.2022 privind aprobarea studiului de oportunitate, a modalităţii de atribuire a contractului de delegare și a contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara;

Având în vedere prevederile Contractului de delegare a gestiunii serviciului public de transport persoane în aria teritorială de competență a Municipiului Sighișoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022, astfel cum a fost modificat ulterior, prin actul adițional nr. 1/29.05.2025, înregistrat la Municipiul Sighișoara cu nr. 19.783/18.06.2025, iar la societatea Apă Termic Transport S.A. cu nr. 1.179/18.06.2025, ca urmare a adoptării Hotărârii Consiliului Local Sighişoara nr. 98/29.05.2025;
Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare;
Având în vedere prevederile Legii nr. 92/2007, Legea serviciilor publice de transport persoane în unităţile administrativ - teritoriale, cu modificările şi completările ulterioare;

Având în vedere Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare;
Având în vedere prevederile art. 108 lit. a) și art. 129 alin. (2) lit. c) și alin. (6) lit. a) coroborate cu cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 858 - 865 din Legea nr. 287/2009 privind Codul Civil, republicat, cu modificările şi completările ulterioare;

Având în vedere prevederile Ordonanței Guvernului nr. 27/2011 privind transporturile rutiere, cu modificările și completările ulterioare;

Având în vedere prevederile Ordonanței de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;

Având în vedere prevederile Ordonanței Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, cu modificările și completările ulterioare;
Având în vedere că, S.C. Apă Termic Transport S.A. este constituită și funcționează în baza Legii nr. 207/1997 pentru aprobarea Ordonanței de Urgență a Guvernului nr. 30/1997 privind reorganizarea regiilor autonome și a Hotărârii Consiliului Local al Municipiului Sighișoara nr. 9/26.02.1998 privind reorganizarea R.A.G.C.L.T.U.P. Sighișoara, prin care s-a aprobat înființarea S.C. Apă Termic Transport S.A., având capital integral de stat, cadrul legal de funcționare a societății fiind completat de prevederile Legii nr. 31/1990 privind societățile, republicată, Ordonanței de Urgență a Guvernului nr. 109/2011 privind guvernanța corporativă a întreprinderilor publice, cu modificări și completări ulterioare și Legii nr. 111/2016 pentru aprobarea Ordonanței de Urgență a Guvernului nr. 109/2011 privind guvernanța corporativă a întreprinderilor publice;

Ținând cont și de faptul că S.C. Apă Termic Transport S.A. asigură transportul public local de persoane prin servicii regulate în Municipiul Sighișoara;
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 18.157/03.06.2025, prin care se propune modificarea contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022, cu modificările și completările ulterioare, ca urmare a punerii la dispoziția societății a bunului mobil - microbuz marca Opel Movano;

Având în vedere avizele favorabile ale tuturor comisiilor pe domenii de specialitate;

În temeiul dispozițiilor art. 129 alin. (1) și alin. (2) lit. c) și lit. d), alin. (6) lit. a), alin. (7) lit. n) și lit. s) și alin. (14), art. 139 alin. (1) și alin. (3) lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 
    H O T Ă R Ă Ş T E:

Art. 1. (1) Cu data adoptării prezentei hotărâri, se aprobă încetarea contractului de dare în administrare cu nr. 18.847/10.08.2020, încheiat între Municipiul Sighișoara și Direcția de Asistență Socială Sighișoara, având ca obiect darea în administrare a unui bun mobil aparținând domeniului public al Municipiului Sighișoara, respectiv microbuzul marca Opel Movano, tip 16+1 locuri, având destinația de microbuz de transport școlar.

(2) Ca o consecință a prevederilor alineatului precedent, se aprobă preluarea de către Municipiul Sighișoara din administrarea Direcției de Asistență Socială Sighișoara, a bunului mobil reprezentând microbuzul marca Opel Movano, tip 16+1 locuri, cu elementele de identificare conform anexei nr. 1 la prezenta hotărâre, prin proces - verbal de predare - primire.

(3) Date fiind articolele precedente, orice alte prevederi contrare, incidente în speță își încetează valabilitatea și aplicabilitatea.

Art. 2. (1) Se aprobă completarea anexei nr. 4.1. Bunuri de retur – 4.1.1. Bunuri de retur, anexă care este aferentă Contractului de delegare a gestiunii serviciului public de transport persoane în aria teritorială de competență a Municipiului Sighișoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022, astfel cum a fost modificat ulterior, prin actul adițional nr. 1/29.05.2025, înregistrat la Municipiul Sighișoara cu nr. 19.783/18.06.2025, iar la societatea Apă Termic Transport S.A. cu nr. 1.179/18.06.2025, cu bunul mobil reprezentând microbuzul marca Opel Movano, tip 16+1 locuri, cu elementele de identificare conform prevederilor art. 1 din prezenta hotărâre, cu scopul de a fi folosit pentru transport școlar, precum și pentru efectuarea transportului public local de persoane prin curse regulate în Municipiul Sighișoara, în conformitate cu prevederile Regulamentului - Anexa nr. 14 la contractul de delegare. 
(2) Se aprobă completarea Anexei nr. 5.2. Lista mijloacelor de transport utilizate la prestarea serviciului public de transport călători, parte din Anexa nr. 5 Mijlioace de transport, la Contractul de delegare a gestiunii serviciului public de transport persoane în aria teritorială de competență a Municipiului Sighișoara, cu bunul mobil reprezentând microbuzul marca Opel Movano, tip 16+1 locuri, cu elementele de identificare conform prevederilor art. 1 din prezenta hotărâre, cu scopul de a fi folosit pentru transport școlar, precum și pentru efectuarea transportului public local de persoane prin curse regulate în Municipiul Sighișoara, în conformitate cu prevederile Regulamentului - Anexa nr. 14 la contractul de delegare. 

Art. 3. Bunul mobil prevăzut la articolul precedent se va preda în baza unui proces - verbal de predare - primire în termen de 10 zile de la data adoptării prezentei hotărâri. 

Art. 4. (1) Ca o consecință a prevederilor articolelor precedente, contractul de delegare a gestiunii serviciului public de transport persoane în aria teritorială de competență a Municipiului Sighișoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022, astfel cum a fost modificat ulterior, prin actul adițional nr. 1/29.05.2025, înregistrat la Municipiul Sighișoara cu nr. 19.783/18.06.2025, iar la societatea Apă Termic Transport S.A. cu nr. 1.179/18.06.2025, se modifică după cum urmează:

- La Capitolul 2. OBIECTUL CONTRACTULUI, la articolul 2.2. se vor adăuga 2 trasee și anume: linia 5 și linia 8, cu următoarele caracteristici:

LINIA 5

Garaj – localitate componentă RORA – CENTRU – localitate componentă VENCHI  - localitate componentă SOROMICLEA – Garaj; 

LINIA 8


Circulă în circuit: cartier Târnava – Gara – Mihai Eminescu - Cartier Târnava.
- La capitolul 8. REDEVENȚA, art. 8.1 se modifică și va a vea următorul cuprins: ”8.1  În schimbul dreptului și obligației de exploatare a bunurilor publice puse la dispoziție de către proprietarul bunurilor, prevăzute în Anexa nr. 4.1, Operatorul se obligă să plătească Entității Contractante, conform prevederilor art. 29 alin. (11) lit. m) din Legea serviciilor comunitare de utilități publice nr. 51/2006, republicată, cu modificările și completările ulterioare, o redevență calculată anual similar amortizării, în procent de 10 % din valoarea de inventar a bunurilor puse la dispoziție. Redevența anuală datorată de Operator este de 47.187 lei.”
(2) În sensul celor ce preced, se aprobă actul adițional la contractul de delegare a gestiunii serviciului public de transport persoane în aria teritorială de competență a Municipiului Sighișoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022, cu modificările ulterioare, astfel cum e prevăzut în Anexa nr. 2 la prezenta hotărâre.

Art. 5. Toate celelalte documente ce constituie anexe la contractul de delegare, se vor interpreta în sensul celor menționate în articolele de mai sus.

Art. 6. Se împuternicește Primarul Municipiului Sighișoara împreună cu aparatul de specialitate al acestuia, cu semnarea Actului adițional la Contractul de delegare a gestiunii serviciului public de transport persoane în aria teritorială de competență a Municipiului Sighișoara, prevăzut la art. 4 alin. (2) din prezenta hotărâre.

Art. 7. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Serviciul Monitorizare Servicii Publice, Guvernanță Corporativă, Compartimentul Buget, Contabilitate, Salarizare – Direcția Economică și Compartimentul Juridic din cadrul Municipiului Sighișoara, Consiliul de administrație al S.C. Apă Termic Transport S.A. și operatorul S.C. Apă Termic Transport S.A.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                        Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Juridic;

  1 ex. Consiliul de administrație al S.C. Apă Termic Transport S.A.;

  2 ex. S.C. Apă Termic Transport S.A.;
  1 ex. Direcția de Asistență Socială Sighișoara.

14 ex.

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 152/31.07.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


